Ego Jocerannus, dominus de Branceduno, omnibus præsentes litteras inspecturis notum facio, quod nos servitium quod habemus in hominibus, videlicet Gaufrido de Bosco clauso de Boges duodecim solidos Cluniacenses, Ruffo de Corcellis duos solidos super quibusdam terris sitis apud Lornandum, David Ramel duodecim denarios super terris ibidem positis, et Constantio Sainerio quindecim denarios apud Chavanie, Bernardo Karoli tres denarios in terra de Lornando, Stephano de Chasaines et Marino, fratre ejus, tres solidos super terris de Massiliaco; terram vero quæ sita est apud Lornandum, et partit cum Johanne Merculi, milite; campum vero de Rocei, qui est apud Massiliacum, ecclesiæ Cluniacensi tradidimus nomine gageriæ viginti libras fortium. Si aliqua controversia aut querela inter nos et dictam ecclesiam (quod absit!) verteretur, prius dictæ ecclesiæ in prænominata summa pecuniæ tenemur satisfacere, nisi nos et sæpedicta ecclesia alio modo componeremus. Actum anno gratiæ M. CC. XX quarto, mense julio.